K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Grozījumi Latvijas Bankas 2024. gada 25. marta noteikumos Nr. 282 "Uzraudzības pārskatu sagatavošanas un iesniegšanas noteikumi"**

Izdoti saskaņā ar

Kredītiestāžu likuma 6. panta piekto daļu,

43. panta trešo daļu un 50. panta otro un trešo daļu,

Latvijas Bankas likuma

63. panta otro daļu un 68. panta trešo daļu

1. Izdarīt Latvijas Bankas 2024. gada 25. marta noteikumos Nr. 282 "Uzraudzības pārskatu sagatavošanas un iesniegšanas noteikumi" (Latvijas Vēstnesis, 2024, Nr. 62, Nr. 232) šādus grozījumus:
   1. izteikt 1.4. apakšpunktu šādā redakcijā:

"1.4. kārtību, kādā nosakāms riska darījumu apmērs ar kredītiestādes akcionāriem, kuriem kredītiestādē ir būtiska līdzdalība, un šo akcionāru – fizisko personu – laulātajiem, partneriem, ar kuriem reģistrēta partnerība, vecākiem un bērniem, kredītiestādes padomes un valdes locekļiem, iekšējās kontroles funkciju vadītājiem, šo personu laulātajiem, partneriem, ar kuriem reģistrēta partnerība, vecākiem un bērniem, kā arī ar komercsabiedrībām, kurās minētajām personām ir būtiska līdzdalība (turpmāk – personas, kas saistītas ar kredītiestādi).";

* 1. aizstāt 6. punktā vārdus un skaitļus "Komisijas 2020. gada 17. decembra īstenošanas regulas (ES) [2021/451](http://eur-lex.europa.eu/eli/reg_impl/2021/451/oj/?locale=LV), ar ko nosaka īstenošanas tehniskos standartus Eiropas Parlamenta un Padomes regulas (ES) Nr. 575/2013 piemērošanai attiecībā uz iestāžu sniegtajiem uzraudzības pārskatiem un atceļ īstenošanas regulu (ES) Nr. [680/2014](http://eur-lex.europa.eu/eli/reg_impl/2014/680/oj/?locale=LV) (turpmāk – ES regula Nr. [2021/451](http://eur-lex.europa.eu/eli/reg_impl/2021/451/oj/?locale=LV)) III pielikumā" ar vārdiem un skaitļiem "Komisijas 2024. gada 29. novembra īstenošanas regulas (ES) 2024/3117, ar ko nosaka īstenošanas tehniskos standartus Eiropas Parlamenta un Padomes regulas (ES) Nr. 575/2013 piemērošanai attiecībā uz iestāžu sniegtajiem uzraudzības pārskatiem un atceļ Komisijas īstenošanas regulu (ES) 2021/451 (turpmāk – ES regula Nr. 2024/3117) I pielikuma 2. iedaļā";
  2. svītrot 7. punktu;
  3. aizstāt 8. punktā skaitļus un vārdu "2021/451 III pielikumā" ar skaitļiem un vārdiem "2024/3117 I pielikuma 2. iedaļā";
  4. izteikt 9. punktu šādā redakcijā:

"9. Šajā nodaļā minētās pārskatu veidnes kredītiestāde, kas ir mazāk nozīmīgā uzraudzītā iestāde, un filiāle sagatavo un iesniedz Latvijas Bankai ES regulas Nr. 2024/3117 3. pantā noteiktajos termiņos un saskaņā ar ES regulas Nr. 2024/3117 11. pantā noteikto regularitāti un nosacījumiem.";

* 1. izteikt 10. punktu šādā redakcijā:

"10. Kredītiestāde, kas ir mazāk nozīmīgā uzraudzītā iestāde un kas saskaņā ar Latvijas Bankas padomes lēmumu nav identificēta kā cita sistēmiski nozīmīga iestāde, sagatavo pārskatu par operacionālā riska zaudējumiem, kas vienādi ar vai lielāki par 5000 *euro* ekvivalentu, atbilstoši ES regulas Nr. 2024/3117 I pielikuma 1. iedaļas "Pārskatu sniegšana par pašu kapitālu un pašu kapitāla prasībām" C 17.01 veidnei "Operacionālais risks: pēdējā gada zaudējumi un zaudējumu atlīdzinājumi pa darbības jomām un notikumu veidiem".";

* 1. aizstāt 12. punktā skaitļus "2021/451" ar skaitļiem "2024/3117";
  2. izteikt 24. punktu šādā redakcijā:

"24. Kredītiestāde šo noteikumu 23. punktā minēto pārskatu sagatavo par stāvokli katra pārskata gada pēdējā datumā un iesniedz Latvijas Bankai līdz nākamā gada 1. februārim.";

* 1. papildināt 27.2. apakšpunktu ar teikumu šādā redakcijā:

"Zemes gabaliem norāda to būves kodu, kas ir tuvs izmantojamās zemes mērķiem.";

* 1. papildināt noteikumus ar 37.2 un 37.3 punktu šādā redakcijā:

"37.2 Grozījumi šo noteikumu 1.4. apakšpunktā un 9. pielikumā "Norādes 8.pielikuma "Pārskats par riska darījumiem ar personām, kas saistītas ar kredītiestādi" aizpildīšanai" stājas spēkā vienlaikus ar atbilstošiem grozījumiem Kredītiestāžu likuma 43. panta pirmajā daļā.

37.3 Riska darījumus, kas saistīti ar partneriem, ar kuriem reģistrēta partnerība, kredītiestāde iekļauj šo noteikumu 8. pielikumā "Pārskats par riska darījumiem ar personām, kas saistītas ar kredītiestādi" ietvertajā pārskatā, ja riska darījums noslēgts pēc 2026. gada 1. jūlija.";

1.11. izteikt 9. pielikumu šādā redakcijā:

"9. pielikums  
Latvijas Bankas 2024. gada 25. marta  
noteikumiem Nr. 282

**Norādes 8. pielikuma "Pārskats par riska darījumiem ar personām, kas saistītas ar kredītiestādi" aizpildīšanai**

|  |  |  |
| --- | --- | --- |
| Nosaukums | Kods | Skaidrojums |
| Reģistrācijas vietas kods |  | Juridiskās vai fiziskās personas, kas saistīta ar kredītiestādi, reģistrācijas vietas kods saskaņā ar starptautisko standartu ISO 3166 "Valstu un to administratīvi teritoriālā iedalījuma vienību nosaukumu kodi" |
| Reģistrācijas numurs vai personas kods |  | Juridiskās personas, kas saistīta ar kredītiestādi, reģistrācijas numurs publiskā reģistrā (rezidentiem – Latvijas Republikā, nerezidentiem – attiecīgajā valstī) vai fiziskās personas personas kods vai līdzīgs kods, kas ļauj nepārprotami identificēt attiecīgo personu (rezidentiem – Latvijas Republikā, nerezidentiem – attiecīgajā valstī) |
| Kategorija | 01 | Kredītiestādes akcionārs |
| 02 | Kredītiestādes akcionāra – fiziskās personas – laulātais, partneris, ar kuru reģistrēta partnerība, vecāki un bērni |
| 03 | Kredītiestādes padomes loceklis |
| 04 | Kredītiestādes valdes loceklis |
| 05 | Kredītiestādes cits vadošais darbinieks (iekšējās kontroles funkcijas vadītājs) |
| 06 | Kredītiestādes padomes, valdes locekļa un cita vadošā darbinieka laulātais, partneris, ar kuru reģistrēta partnerība, vecāki un bērni |
| 07 | Cits |
| Personas, kas saistīta ar kredītiestādi, nosaukums vai vārds un uzvārds |  | Juridiskās personas nosaukums vai fiziskās personas vārds un uzvārds" |

1. Noteikumi stājas spēkā 2026. gada 1. janvārī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |